armvectores/hy_wikipedia_2023 huggingface dataset:
Ամանորյա մեծ գիշեր

«Ամանորյա մեծ գիշեր» (լատիշ․՝ «Lielā Jaungada nakts»), 1978 թվականի խորհրդային գեղարվեստական ֆիլմ, որը նկարահանել է ռեժիսոր Ադա Ներետնիեցեն Էգոնս Լիվսի սցենարով Ռիգայի կինոստուդիայում։


== Սյուժե ==
Ռիգայից Երեք ընկերներ Դոմբայ մեկնելու փոխարեն արձակուրդի ժամանակ մեկնում են Անդրբևեռ։ Լինելով էքստրեմալ հանգստի սիրահարներ՝ նրանք անտեսում են տուրիստական գործակալի նախազգուշացումը և ինքնուրույն գնում են տունդրա՝ լեռնադահուկային զբոսանքի։
Եղանակն անսպասելի և կտրուկ վատանում է։ Իմանտը հետ է մնում ընկերներից, մոլորվում և հազիվ է փրկվում ցրտահարվելուց։ Նրան գտնում և խնամում է մի երիտասարդ կին անասնաբույժ եղջերապահների մոտակա բնակատեղից։
Մի քանի տարի անց Իմանտը, որն արդեն ընտանիքի հայր է, ընկերների հետ տոնական սեղանի շուրջ նստած,  գինի է խմում և մեծ ջերմությամբ հիշում իր վաղեմի ամանորյա արկածը։


=== Կերպարներ ===
Իմանտ Կալնինշը երիտասարդ ինժեներ է, աշխատում է գործարանում՝ միկրոավտոբուսների հավաքման արտադրամասում։ Ազատ ժամանակ սիրում է բագգի քշել։ Ինքնավստահ մարդ է, սակայն կոշտ ու եսասեր է ուրիշների հետ շփման մեջ։
Անշլավը Իմանտի լավագույն ընկերն է, նման է նրան, բայց անհամեմատ ավելի մեղմ է։
Լինդան տաղանդավոր նկարիչ է։ Նրանց հարաբերությունները Իմանտի հետ ձգձգվել են։ Նա չի համարձակվում առաջարկություն անել և նույնիսկ արձակուրդ գնալուց առաջ անկեղծ զրույցից հետո չի կռահում, որ Լիդան երեխայի է սպասում։
Արիսը Լինդայի հետ սովորում է Գեղարվեստի ակադեմիայում, բարեկամացել է տղաների հետ և ազատ ժամանակն անցկացնում է նրանց հետ։
Լայլան անասնաբույժ է եղջերվապահների բնակատեղում, վերջերս ավարտել է ուսումը և վերադարձել տուն։ Նա փրկում է Իմանտին անխուսափելի մահից, սիրում է նրան, բայց իմանալով, որ Ռիգայում նրան սպասում է իր հարսնացուն, առանց երկար մտածելու բաժանվում է նրանից։


== Դերերում ==
Այվարս Սիլինշ – Իմանտ Կալնինշ
Էսմերալդա Էրմալե – Լինդա
Ժաննա Կերիմտաևա – Լայլա
Վարիս Վետրա – Արիս
Յանիս Պաուկշտելո – Անշլավ, Իմանտի ընկերը
Պաուլ Բուտկևիչ – կիթառով հյուր
Պետերիս Լիեպինշ – հարբած երկրպագու
Ա. Խաբաևա – Նատաշա, բյուրոյի աշխատակիցԷպիզոդներում

Ա. Բոգդանովիչ, Գ. Վիրկավա, Մ. Դոզորցև, Մ. Զվայգզնե, Վ. Կիմելիս
Մ. Մայնիեցե, Ի. Սաուլիտե, Լ. Տարասովա, Ա. Խաբաևա


== Նկարահանող խումբ ==
Սցենարի հեղինակ՝ Էգոնս Լիվս
Բեմադրող ռեժիսոր՝ Ադա Ներետնիեցե
Բեմադրող օպերատոր՝ Յանիս Մուրնիեքս
Կոմպոզիտոր՝ Ռոմուալդս Կալսոնս
Բեմադրող նկարիչ՝ Վասիլի Մասս
Ռեժիսոր՝ Բիրուտա Զանդե
Օպերատոր՝ Իվարս Հոֆմանիս
Ասիստենտներ՝ Յու Բայկ, Յու. Բալտաբոլ, Ա. Պոլիշչուկ, Ա. Դամբեկալն, Բ. Լացե, Վ. Ռոժդեստվենսկայա, Ռ. Էրտներե
Հնչյունային օպերատոր՝ Գվիդո Կաուպե
Կոստյումների նկարիչ՝ Էդուարդ Տալենյա
Նկարիչ-գրիմարար՝ Է․ Նորիետե
Մոնտաժող՝ Լ. Բալինյա
Խմբագիր՝ Ի. Չերևիչնիկ
Տնօրեն՝ Արթուր Բալոդիս
Ֆիլմում օգտագործվել են նկարչուհի Անիտա Քրեյտուսի նկարները


== Ծանոթագրություններ ==


== Արտաքին հղումներ ==
Ֆիլմի մասին ruskino.ru կայքում
Ինգրիդ Վիգերնես

Ինգրիդ Վիգերնես (փետրվարի 22, 1928(1928-02-22), Հեմսեդալ, Բուսկերուդ, Նորվեգիա), նորվեգացի դահուկորդուհի, աշխարհի առաջնության մեդալակիր։
1986 թվականին Կորտինա դ՛Ամպեցում տեղի ունեցած 10 կմ մրցավազքում զբաղեցրել է 27-րդ տեղը։
Վիգերնեսը նաև մասնակցել է 1956 թվականի Ձմեռային օլիմպիական խաղերին։ Երկու տարի անց հաղթանակ է տարել 1958 թվականի դահուկային սպորտի աշխարհի առաջնությունում, 10 կմ հեռավորության վրա էստաֆետ ձևում զբաղեցրել է 7-րդ տեղը։
1964 թվականին Ինսբրուքում տեղի ունեցած օլիմպիական խաղերում եղել է տարիքով ամենամեծ դահուկորդուհին և 5 կմ մրցավազքում զբաղեցրել 15-րդ և 10 կմ մրցավազքում զբաղեցրել է 12-րդ տեղը։
1966 թվականի Օսլոյում կայացած աշխարհի առաջնությունում էստաֆետ  ոճում   նվաճել է արծաթե մեդալ։


== Ձմեռային օլիմպիական խաղեր ==


== Ծանոթագրություններ ==


== Արտաքին հղումներ ==
Աշխարհի առաջնության արդյունքները
Ինգրիդ Բիգերնես Archived 2016-12-03 at the Wayback Machine.
Ինգրիդ Բիգերնեսի ստորագրությունը
(1786) Ռահե

(1786) Ռահե (անգլ.՝ Raahe), աստերոիդ աստերոիդների հիմնական գոտում։ Հայտնաբերվել է 1948 թվականի հոկտեմբերի 9-ին Հեյկի Ալիկոսկիի կողմից Տուրկուում։
Միջին հեռավորությունը Արեգակից կազմում է 3,020844 ա. մ., առավելագույնը մոտենում է 2,6841 ա. մ. հեռավորության վրա և հեռանում 3,3576 ա. մ.։ Արեգակի շուրջ մեկ ամբողջական պտույտ է կատարում 1917,74 երկրային օրվա ընթացքում, իր ուղեծրով շարժվելով միջինում 0,18772 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1786) Ռահե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերբկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ՎերբկաՎերբկա (ուկրաիներեն՝ Вербка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Վերբկա գյուղում բնակվում էր 1 416 մարդ։ Բնակավայրը զբաղեցնում է 1248 կմ² տարածք։ Բնակչության խտությունը կազմում էր 1134,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոգոզնոե (գյուղ, Բելոպոլիեի շրջան)

Անվան այլ կիրառումների համար տե՛ս՝ ՌոգոզնոեՌոգոզնոե (ուկրաիներեն՝ Рогізне), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ռոգոզնոե գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանակյուլա (գյուղ, Կուուսալու շրջան)

Անվան այլ կիրառումների համար տե՛ս՝ ՎանակյուլաՎանակյուլա (էստ․՝ Vanaküla), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոմա ՖԱ-ի նախագահների ցանկ

Սա Ռոմա ֆուտբոլային ակումբի նախագահների ամբողջական ցանկն է։ 1927 թվականից սկսած Ռոման ունեցել է նախագահներ, որոնք եղել են կամ ակումբի սեփականատերեր կամ պատվո նախագահներ։


== Ըստ ղեկավարման տարիների քանակի ==
15 տարի

Ֆրանկո Սենսի (1993-08)13 տարի

Ռենատո Սաչերդոտի (1928–35 և 1952–58)12 տարի

Դինո Վիոլա (1979–91)8 տարի

Գաետանո Անձալոնե (1971–79)5 տարի

Իջինո Բետտի (1936–41)
Պիետրո Բալդասարրե (1944–49)4 տարի

Անակլետո Ջիանի (1958–62)3 տարի

Պիեր Կառլո Ռեստանյո (1949–52)
Ֆրանչեսկո Մարինի Դետտինա (1962–65)
Ֆրանկո Էվանջելիստի (1965–68)
Ալվարո Մարչինի (1969–71)
Ռոզելլա Սենսի (2008–11)
Ջեյմս Պալլոտտա (2012-)2 տարի

Էդգարդո Բացցինի (1941–43)
Ջուզեպպե Չարրապիկո (1991–93)1 տարի

Իտալո Ֆոսկի (1927–28)
Անտոնիո Շիալոյա (1935)
Ֆրանչեսկո Ռանուչչի (1968)
Թոմաս ԴիԲենեդետտո (2011–12)Մեկ տարուց քիչ

Ռոմոլո Վասելլի (1952) (հունիսից նոյեմբեր)
Ֆլորա Վիոլա (1991) (հունվարից ապրիլ)
Չիրո դի Մարտինո (1993) (մայիսից նոյեմբեր)
Ռոբերտո Կապելլի (2011) (հուլիսից սեպտեմբեր)


== Ծանոթագրություններ ==
Վերա Զախարովա

Վերա Գենադիի Զախարովա (ռուս.՝ Вера Геннадьевна Захарова, 11 հոկտեմբերի, 1946, Ներքին Տագիլ, Սվերդլովսկի մարզ, ՌՍՖՍՀ, ԽՍՀՄ – 2 սեպտեմբերի, 1993, Անգարսկ, Ռուսաստան), ռուս խորհրդային գրող։


== Կենսագրություն ==
Վերա Զախարովան ծնվել է 1946 թվականի հոկտեմբերի 11-ին Նիժնի Տագիլ փոքր քաղաքում, ծառայողների ընտանիքում։
1960-ական թվականների սկզբին տեղափոխվել է Անգարսկ։ Ավարտել է Անգարսկի տեխնիկումը։
Վերա Զախարովայի առաջին բանաստեղծությունները տպագրվել է 1963 թվականի հոկտեմբերի 17-ին «Знамя коммунизма» քաղաքային թերթում։ 1965 թվականից աշխատել է Անգարսկի նավթամշակման գործարանում։
1972 թվականին հեռակա կարգով ավարտել է Մաքսիմ Գորկու անվան գրականության ինստիտուտը։ 1983 թվականից հանդիսանում է ԽՍՀՄ Գրողների միության անդամ։
Մինչ 1989 թվականը որպես ռադիոհաղորդումների խմբագիր աշխատել է Անգարսկի գործարաններից մեկում։
Վերա Զախարովան մահացել է 1993 թվականի սեպտեմբերի 2-ին քաղցկեղից։


== Ընտանիք ==
Ամուսինը - Օլեգ Կորիլցև (ծնվ.՝ 20 հուլիսի, 1934), ռադիոլրագրող, Ռուս գրողների միության անդամ,
Դուստր - Լադա, ամուսնացած է, ապրում է Նյու Յորքի արվարձանում,
Դուստր - Տատյանա Օլեգովնա։


== Ստեղծագործություն ==
Վերա Զախարովան հեղինակել է բանաստեղծությունների երկու գիրք։ Ստեղծագործական կյանքի որոշակի շրջանում նա գրել է արձակ։ 1980 թվականին «Сибирь» ամսագրում տպագրվել է Վերա Զախարովայի «Ձեր քնքուշ կերպարը» (ռուս.՝ «Ваш милый образ») պատմվածքը անհույս, բայց լուսավոր սիրո մասին։
1983 թվականին Իրկուտսկի հրատարակչությունում լույս է տեսնում Վերա Զախարովայի «Ընտանեկան անախորժություններ» (ռուս.՝ «Семейные неприятности») վեպը։ Այն փորձում էր պարզել, թե ինչ տեղ ունի կինը խորհրդային հասարակության մեջ ու ընտանիքում։


== Երկեր ==
Захарова, В. Г. Я уже здесь была: Стихи. — Иркутск: Восточно-Сибирское книжное издательство, 1968. — 36 с. — 10 000 экз.
Захарова, В. Г. Дневник: Стихи. — Иркутск: Восточно-Сибирское книжное издательство, 1973. — 54 с.
Захарова, В. Г. Семейные неприятности: Роман. — Иркутск: Восточно-Сибирское книжное издательство, 1983. — 222 с. — 15 000 экз.
Захарова, В. Г. Ваш милый образ: Роман, рассказы. — М.: Современник, 1988. — 269 с. — (Новинки «Современника»). — 30 000 экз. — ISBN 5-270-00171-3
Захарова, В. Г. Весной: Повесть, рассказы. — Иркутск: Восточно-Сибирское книжное издательство, 1989. — 215 с. — 15 000 экз. — ISBN 5-7424-0106-X
Захарова, В. Г. Семейные неприятности: Роман, повести. — Иркутск: Восточно-Сибирское книжное издательство, 1992. — 400 с. — 30 000 экз. — ISBN 5-7424-0432-8


== Ծանոթագրություններ ==
Իտապետինինգայի մարզ

Իտապետինինգա (մեզոշրջան) (պորտ.՝ Mesorregião de Itapetininga), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 826 910 հազար մարդ (2006 թվականի տվյալներով)։ Զբաղեցված տարածքը 20 172,164 կմ²։ Բնակչության խտությունը 41,0 մարդ/կմ²։


== Վիճակագրություն ==
Համախառն ներքին արտադրանքը կազմել է 6 692 228 361,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 492,80 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Կարունկիո

Կարունկիո  (իտալերեն՝ Carunchio), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 732 մարդ (2008 թվականի տվյալների համաձայն)։ Բնակչության խտությունը՝ 23 մարդ/կմ²։ Տարածքը՝ 32 կմ²։ Փոստային ինդեքս` 66050։ Հեռախոսային կոդ` 0873։
Կոմունայի հովանավորն է Սուրբ Անտոն Մեծը։ Տոնը նշվում է օգոստոսի 18-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0873 954392
Էլեկտրոնային փոստ՝ comune@carunchio.net
Պաշտոնական կայք՝ http://www.carunchio.net/ Archived 2016-11-27 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.) Archived 2016-11-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կույբիշևի փողոց (Եկատերինբուրգ)

Անվան այլ կիրառումների համար տե՛ս՝ Կույբիշևի փողոց (այլ կիրառումներ)Կույբիշևի փողոց (ռուս.՝ Улица Куйбышева, նախկինում՝ Սիբիրյան պողոտա), Եկատերինբուրգի ամենաերկար փողոցներից մեկը (երկարությունը՝ 4880 մետր)։ Գտնվում է Եկատերինբուրգի Լենինյան և Հոկտեմբերյան վարչական շրջանների, «Կենտրոնական» և  «Սիբիրյան» բնակելի թաղամասերի տարածքում և անցնում է արևմուտք-արևելք ուղղությամբ։ Փողոցն իր ներկայիս անվանումը ստացել է 1930-ական թվականներին բոլշևիկ  Վալերիան Կույբիշևի ազգանունով։ Փողոցը գտնվում է Մոսկովյան փողոցի և Բազային նրբանցքի միջև և Իսետ գետի միջոցով բաժանված է համարյա երկու հավասար մասերի՝ հատելով քաղաքի Լենինյան և Հոկտեմբերյան շրջանների տարածքը։   


== Պատմություն և տեսարժան վայրեր ==
Առաջին անգամ որպես չկարգավորված կառուցվածք Եկատերինբուրգը պլանի վրա ամրագրվում է 1785 թվականին, իսկ 1804 թվականի պլանով այն արդեն տարածվում է Իսետ  գետի երկու ափերի ուղղությամբ։ Նախահեղափոխական Եկատերինբուրգում Սիբիրյան պողոտայում Իսետի աջ ափին են գտնվում 2-րդ կանանց գիմնազիայի շենքը, մանկատունը (Նուրովյան) Նիկոլյան եկեղեցու հետ, Շեպինի հրապարակի շուկան, Խլեբնոյ հրապարակի շուկան, Սուրբ Երրորդության տաճարը, (Ռյազանյան եկեղեցի), Սեննի հրապարակի  հյուսիսային սահմանը։ Փողոցի ձախ մասում են գտնվում ոսկու արդյունահանմամբ զբաղվող Ռյազանովների մեծ ու փոքր տները (ճարտարապետներ՝  Միխայիլ Մալախով, Կ. Գ. Տուրսկի), որոնք ճանաչվել են ճարտարապետական հուշարձաններ։
Սիբիրյան պողոտայի Իսետի վրայով անցնող կամուրջը կառուցվել է 1930 թվականին գետի ծանծաղուտ մասում, որտեղգոյացած հողաթմբի վրայով պետք է անցկացվեին տրամվայի գծերը։ 1960-ական թվականներին հողաթմբի և գետագալարի միջև ընկած տարածքը հարմարեցվեց նոր շենքերի շինարարության համար։ Նախկին Ռյազանովյան այգու տեղում 1990 թվականին  կառուցվեց «Խարբին» ռեստորանը, իսկ Սուրբ Երրորդության возле Свято-Троицкой (Ռյազանովյան) եկեղեցու (մասնակիորեն հին քաղաքային կրկեսի տեղում) կառուցվեց Եկատերինբուրգում առաջին   5-աստղանի «Ատրիում Պալաս Օտելի» շենքը։ Նրանից դեպի արևելք (Բելինսկու փողոցով) գտնվում է ՈւրՊՀ-ի տեխնիկական ֆակուլտետի շենքը և Նկարչի տունը ցուցասրահով։ Կույբիշևի և Արևելյան փողոցների անկյունում տեղակայված է Հոկտեմբերյան (Շարտաշյան) շուկան։


== Գրականություն ==
Зорина Л. И., Слукин В. М. Улицы и площади старого Екатеринбурга. - Екатеринбург: «Баско», 2005. - 256 с. - ISBN отсутствует.
Рабинович Р. И., Шерстобитов С. Л. Улицы Свердловска. - 2-е издание. - Свердловск: Средне-Уральское книжное издательство, 1965. - 25 000 экз.
Худякова М. Ф. Улицы Екатеринбурга. - Екатеринбург: Средне-Уральское книжное издательство, 2003. - 336 с. - ISBN 5-7529-0048-4.


== Ծանոթագրություններ ==
Թեհրանյան տաբու

Թեհրանյան տաբու (անգլ.՝ Tehran Taboo), գերմանա-ավստրիական անիմացիոն դրամատիկական ֆիլմ, Ալի Սուզանդեհի դեբյուտային խաղարկային ֆիլմը։ Ֆիլմի համաշխարհային պրեմիերան կայացել է 2017 թվականի մայիսի 20-ին, Կաննի կինոփառատոնի ժամանակ, որտեղ ներկայացվել է «Քննադատության շաբաթ» մրցութային ծրագրին։
Ֆիլմը պատմում է չորս երիտասարդ մարդկանց` երեք ազատամիտ կանանց ու մի երաժիշտ տղայի մասին, որոնց ճանապարհները խաչվում են արգելքներով լի Թեհրանում։


== Դերերում ==
Էլմիրա Ռաֆիզադեհ` Փարի
Զառա Ամիր Էբրահիմ` Սառա
Արաշ Մարանդի` Բաբակ
Բիլալ Յաշար` Էլիաս
Նեգար Մոնա Ալիզադեհ` Դոնյա
Պայամի Մաջլեսի` Ահմադ


== Արտադրություն ==
Ֆիլմ նկարահանելու գաղափարը ռեժիսոր Ալի Սուզանդեհը հղացել է Քյոլնի մետրոյում, երբ լսել է երկւ երիտասարդ իրանցիների խոսակցություն, որի ընթացքում նրանք քննարկել են իրենց սեռական կյանքը։ Նրանցից մեկը պատմում էր մի կնոջ մասին, որը Թեհրանի փողոցներում մարմնավաճառությամբ էր զբաղում` միևնույն ժամանակ դայակություն էր անում փոքրիկ որդուն։ Ես մտածեցի սրա մասին և սկսեցի սցենար գրել», բացատրել է Սուզանդեհը։
Կինոնկարը նկարահանվել է Վիեննայում։ Ֆիլմը նախ նկարահանվել է կենդանի դերասաների մասնակցությամբ, այնուհետև համակարգչով վերամշակվել է ու վերածվել մուլտֆիլմի։


== Քննադատություն ==
«Թեհրանյան տաբու» ֆիլմը քննադատների կողմից արժանացել է դրական արձագանքների։ The Hollywood Reporter-ի մեկնաբան Դեբորա Յանգը Սուզանդեհի աշխատանքն անվանել է «համարձակ, սակայն նաև` ինչ-որ չափով խրատական դեբյուտ»։ «Բոլոր տեսարանները տեղի են ունենում Իրանում անձնական կյանքի հանդեպ կրոնական ու քաղաքական ճնշումների շուրջ... և չնայած ֆիլմի բաց մոտեցումը թարմացնում է, սակայն չափազանց ջերմեռանդության զգացումը չի լքում», գրում է Յանգը։


== Պարգևներ և առաջադրումներ ==


== Թողարկում ==
«Թեհրանյան տաբու» ֆիլմի համաշխարհային պրեմիերան «Tehran Taboo» միջազգային անվամբ կայացել է 2017 թվականի մայիսի 20-ին, Կաննի կինոփառատոնին։ Նախագիծը փառատոնի ողջ պատմության ընթացքում դարձել է առաջին մուլտֆիլմը, որը ցուցադրվել է «Քննադատության շաբաթվա» շրջանակներում։ Քանի որ ֆիլմը դեբյուտային էր, այն պայքարել է նաև «Ոսկե տեսախցիկ» մրցանակի համար։


== Ծանոթագրություններ ==
Հակոբ Քռնեցի

Հակոբ Քռնեցի (նաև՝ Հակոբ Թարգման, 13-րդ դար - 14-րդ դար), XIV դարի 1-ին կեսի թարգմանիչ, ունիթորական շարժման գործիչ։ Քռնայի հայ-դոմինիկյան միաբանության անդամ։ Հովհաննես Քռնեցու աջակցությամբ 1330-40-ական թվականներին գրական բեղմնավոր գործունեություն է ծավալել Քռնայի դպրոցում, հայերեն է թարգմանել Ժիլբեր Պոռետացու, Ալբերտ Մեծի, Թովմա Աքվինացու և ուրիշների աշխատությունները։ Հակոբ Քռնեցու օգնությամբ Քռնայի վանքում գործել են Բարդուղիմեոս Բոլոնիացին, Պետրոս Արագոնացին և Հովհան Անգլիացին, որոնց աշխատությունները Հակոբ Քռնեցու (և այլոց) թարգմանությունների շնորհիվ փրկվել են կորստից։ Արդեն XIV դարի կեսից Հակոբ Քռնեցու թարգմանությունները տարածվել են հայ կրթական կենտրոններում, նպաստել կաթոլիկական եկեղեցու գաղափարախոսության դեմ մղած պայքարի հաջողությանը։ Հակոբ Քռնեցու գործունեությունը խորացրել է հայ-արևմտաեվրոպական գրական և գիտական կապերը, նպաստել հայ ընթերցողների ծանոթությանը եվրոպական փիլիսոփայական մտքի հիմնական ուղղություններին։ Հակոբ Քռնեցու թարգմանությունների բազմաթիվ գրչագրեր պահպանվում են Երևանի Մաշտոցի անվան Մատենադարանում և արտասահմանյան ձեռագրատներում։
Դմիտրի Նիկիտինսկի

Դմիտրի Վլադիմիրովիչ Նիկիտինսկի (ռուս.՝ Дмитрий Владимирович Никитинский, փետրվարի 9, 1992(1992-02-09), Volokolamsk, Մոսկվայի մարզ, Ռուսաստան), ռուսական ֆուտբոլիստ, «Սատուրն» ակումբի պաշտպան, կիսապաշտպան։


== Կարիերա ==


=== Ակումբային ===
«Մաստեր-Սատուրն» ՕՌՈՒ սան է։ 2009-2010 թվականներին խաղացել է Ռամենսկոեի «Սատուրն» ակումբի երիտասարդական կազմում։ Մերձմոսկովյան ակումբի հիմնական կազմում նորամուտը կատարել է 2009 թվականի հուլիսի 15-ին՝ մասնակցելով Ռուսաստանի գավաթի խաղարկության՝ Վլադիվոստոկի «Լուչ-Էներգիա» ակումբի դեմ խաղին։ Հիմնական կազմում իր երկրորդ խաղն անցկացրել է 1 տարի անց՝ մասնակցելով նույնպես Ռուսաստանի գավաթի խաղարկության՝ «Սախալինի» դեմ խաղին։
«Սատուրնի» սնանկացումից հետո տեղափոխվել է «Տոմ» ակումբ՝ նրա հետ պայմանագիր կնքելով 2011 թվականի փետրվարի 17-ին։ Պայմանագիրը նախատեսվել է 3,5 տարով։ Պրեմիեր լիգայում նորամուտը նշել է 2011 թվականի մայիսի 27-ին՝ «Ռուբինի» դեմ արտագնա խաղում։ «Տոմի» մեկնարկային կազմում առաջին անգամ խաղադաշտ է դուրս եկել 2011 թվականի հոկտեմբերի 16-ին՝ մոսկովյան «Լոկոմոտիվ» ակումբի դեմ խաղում։ «Տոմի» կազմում անցկացրած նորամուտային մրցաշրջանում Նիկիտինսկին ընդհանուր առմամբ խաղադաշտ է դուրս եկել Ռուսաստանի առաջնության յոթ խաղերում։
2013 թվականի սեպտեմբերի 2-ին վարձավճարով տեղափոխվել է «Տամբով» ֆուտբոլային ակումբ, որտեղ խաղացել է մինչև առաջնության ձմեռային ընդմիջումը՝ այդ ընթացքում հավաքականի կազմում անցկացնելով 6 խաղ։
2015 թվականին պայմանագիր է կնքել Տուլայի «Արսենալ-2» ակումբի հետ։


=== Հավաքականում ===
Հրավիրվել է Ռուսաստանի պատանեկական հավաքական (մինչև 19 տարեկաններ)։
2011 թվականի օգոստոսին Ռուսաստանի ուսանողական հավաքականի կազմում մասնակցել է 26-րդ ամառային ունիվերսիադայի ֆուտբոլային մրցաշարին Շենչժենում։ Ռուսաստանի հավաքականը մրցաշարի ավարտին զբաղեցրել է 4-րդ տեղը, իսկ Նիկիտինսկին մասնակցել է թիմի բոլոր խաղերին՝ խաղադաշտում գտնվելով բոլոր հանդիպումների առաջին րոպեից մինչև վերջինը։
2013 թվականի հունվարին երկրի երիտասարդական հավաքականի կազմում դարձել է Համագործակցության գավաթի դափնեկիր։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելով Համաշխարհային ունիվերսիադային Կազանում, հունիս 23-ին ընդգրկվել է խաղացողների վերջնական ցանկում։


== Վիճակագրություն ==


=== Ակումբային ===
2018 թվականի նոյեմբերի 10-ի դրությամբ


== Ձեռքբերումներ ==


=== Թիմային ===
 Ռուսաստանի հավաքական (մինչև 21)

Համագործակցության գավաթի դափնեկիր (1) – 2013 «Տոմ»

ՖԱԼ առաջնություն փոխչեմպիոն (1) – 2012/13


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) «Տոմի» պաշտոնական կայքում
Ամերզեի Հերշինգ

Ամերզեի Հերշինգ (գերմ.՝ Herrsching am Ammersee), համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 10 054 մարդ։ Զբաղեցնում է՝ 20,88 կմ² տարածք։ Պաշտոնական կոդ 09 1 88 124։


== Ծանոթագրություններ ==


== Արտաքին հղումներ ==
Պաշտոնական կայք
(3776) Վարտիովուորի

(3776) Վարտիովուորի (անգլ.՝ Vartiovuori), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 5-ին Հեյկի Ալիկոսկիի կողմից Տուրկուում։
Միջին հեռավորությունը Արեգակից կազմում է 3,185261 ա. մ., առավելագույնը մոտենում է 2,9785 ա. մ. հեռավորության վրա և հեռանում 3,392 ա. մ.։ Արեգակի շուրջ մեկ ամբողջական պտույտ է կատարում 2076,42 երկրային օրվա ընթացքում, իր ուղեծրով շարժվելով միջինում 0,173375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3776) Վարտիովուորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Rise Like a Phoenix

Rise Like a Phoenix, ավստրիացի փոփ երգչուհի Թոմաս Նուվիրթի (առավել հայտնի է որպես Կոնչիտա Վուրստ) կատարմամբ երգ, որով նա ներկայացրել է Ավստրիան Եվրատեսիլ 2014 երգի մրցույթում և ճանաչվել հաղթող։


== Տեղեկատվություն ==
Երգն ընտրվել է 2014 թվականի մարտի 18-ին ներքին ընտրության արդյունքում։ Կոնչիտան այս երգով ներկայացրել է Ավստրիան Եվրատեսիլ 2014 երգի մրցույթում, որը տեղի է ունեցել Դանիայի մայրաքաղաք Կոպենհագենում։ Այս երգի շնորհիվ Կոնչիտա Վուրստը կարողացել է հաղթանակ պարգևել իր երկրին։
Շատերը նշում են, որ երգը նմանություն ունի Ջեյմս Բոնդի ֆիլմերի սաունթրեքի հետ։
Կոնչիտա Վուրստի «Rise Like a Phoenix» երգի մի քանի տարբերակներ հայտնվել են համացանցում։


== Երգացանկ ==


== Դիրք շքերթներում ==
2014 թվականի մայիսի 24-ի դրությամբ


== Թողարկվել է ==


== Ծանոթագրություններ ==
Օս դե Բալագեր

Լա Ֆուլիոլա  (իսպ.՝ Os de Balaguer), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Նոգերա շրջանում։ Տարածքը կազմում է 136 կմ²։ Բնակչությունը՝ 987 (2010 թվականի տվյալներով)։


== Ծանոթագրություններ ==


== Աղբյուրներ ==
Պաշտոնական կայք
Մարիանո Բարբասան

Մարիանո Բարբասան (իսպ.՝ Mariano Barbasán Lagueruela, փետրվարի 3, 1864(1864-02-03)[…], Սարագոսա - հուլիսի 22, 1924(1924-07-22), Սարագոսա), իսպանացի նկարիչ, ով նկարում էր ժանրային տեսարաններ և քաղաքային տեսարաններ ռեալիզմի ոճով։ Հետագայում ազդեցություն է կրել իմպրեսիոնիզմից։


== Կենսագրություն ==
Բարբասանը ծնվել է Սարագոսայում։ 1880-1887 թվականներին հաճախել Սան Կարլոսի գեղեցիկ արվեստների իրական ակադեմիան Վալենսիայում։ Ավարտելուց հետո նա տեղափոխվել է Մադրիդ և դարձել է պատմական թեմաներով նկարիչ` մասնագիտանալով Տոլեդոյի պատմության տեսարաններում, որտեղ նա երբեմն այցելում էր։ Նա նկարում էր նաև տեսարաններ գրականությունից, ինչպես նաև` ներկայացրել է Walpurgisnacht of Faust-ի իր մեկնաբանությունը Գեղեցիկ արվեստների ազգային պատկերասրահում։
1889 թվականին իր «Joseph Interpreting the Cup-bearer's Dream» նկարի շնորհիվ կրթաթոշակ է ստացել` «Diputación Provincial de Zaragoza»-ից` ուսումը Հռոմի իսպանական ակադեմիայում շարունակելու համար։ Այնտեղ սովորելու ընթացքում նա հիմնականում նկարում էր բնապատկերներ և գյուղական կյանքի տեսարաններ։
Նա ի վերջո որոշում է ապրել այնտեղ և ստուդիա է բացում. երբեմն ճամփորդելով դեպի Սուբյակո և Անտիկոլի Կորադո` նա նկարում է պլեներներ։ Հաճախակի ցուցահանդեսներ է կազմակերպել Գերմանիայում, Ավստրիայում, Անգլիայում, բայց ոչ Իսպանիայում, ինչի արդյունքում այդքան էլ հայտնի չէր իր երկրում։ 1912 թվականին նա կարճ ժամանակով ապրել է Մոնտեվիդեոյում և այնտեղ կազմակերպել է երկու ցուցահանդեսներ։
Նա ապրել է Հռոմում մինչև 1921 թվականը, երբ նրա առողջությունը սկսել է վատանալ։ Վերադառնալով Իսպանիա` նա պաշտոն է զբաղեցրել Սարագոսայի Սան Լուիսի Գեղեցիկ արվեստների ակադեմիայում, որը վերջերս ազատվել էր Ֆրանցիսկո Պրադիլայի մահվան պատճառով։ Երկու տարի անց նա կազմակերպել է հետահայաց ցուցահանդես Սարագոսայի կենտրոոնական շուկայում։ Մահացել է Սարագոսայում, 60 տարեկան հասակում։ 
1925 նրա որդին կազմակերպել է նոր, ավելի պաշտոնական ցուցահանդես, որը օգնել է հաստատել նրա վարկանիշը Իսպանիայում։


== Պատկերասրահ ==

		
		


== Ծանոթագրություններ ==


== Հետագա ընթերցանություն ==
Caja Rural de Aragón, Mariano Barbasán. 1864-1924 (exhibition catalog) Cajalón, 1995 84-89640-00-9


== Արտաքին հղումներ ==
ArtNet: More works by Barbasán.
Սուրբ Աստվածածին եկեղեցի (Սարդարապատ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզի Սարդարապատ գյուղում, կառուցվել է  19-րդ դարում։ 
Սարդարապատի Սուրբ Աստվածածին եկեղեցիու կառուցումը սկսվել է 1865 թվականին գյուղի բնակիչների նախաձեռնությամբ, որը ավարտվել է 1882 թվականին։  
Եկեղեցին բազիլիկ տիպի կառույց է, կառուցված է տուֆ տեսակի քարից նրա չափսերն են (33 x 17) մետր։ Եկեղեցու ներսում կա թաքստոցներ, որոնք գտնվում են խորանի վերևի մասում։  
Այդ թաքստոցում է մնացել Հովհաննես Բաղրամյանը երբ վիրավորվել է հերոսամարտում։ 
Ըստ ավանդությունների այդ թաքստոցում Հովհաննես Բաղրամյանը երբ վիրավորվել է նրան բուժել են գյուղի տատիկները։ 
Կան տեղեկություններ որի համաձայն եկեղեցու կառուցման համար բերված գերանները եղել են Արևմտյան Հայաստանից` Սարիղամիշից։
Գյուղացիների հիշատակումների համաձայն Խրիմյան Հայրիկը այս եկեղեցում պատարագ է մատուցել։ 
Խորհրդային անաստվածության տարիներին եկեղեցին գործել է մինչև 1937 թվականը, որից հետո փակվել է և վերածվել է պահեստի։
Եկեղեցին վերանորոգվել է Նահապետ Գևորգյանի նյութական աջակցությամբ, իսկ 2010 թվականին նոյեմբերի 1-ին եկեղեցին վերաօծվել է Ն.Ս.Օ.Տ.Տ Գարեգին Բ Ամենայն Հայոց Կաթողիկոսի ձեռամբ։
Ն.Ս.Օ.Տ.Տ Գարեգին Բ Ամենայն Հայոց Կաթողիկոսը   շնորհել է  Գևորգյաններին Հայ Առաքելական Սուրբ Եկեղեցու  «Սուրբ Գրիգոր Լուսավորիչ» բարձրագույն շքանշան։
Եկեղեցին այժմ գործում է, իսկ հոգևոր հովիվն է Տ. Սարգիս քհն. Խլղաթյանը։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Արմավիրի մարզի եկեղեցիների և վանքերի ցանկ


== Ծանոթագրություններ ==
Իսոնա

Իսոնա  (իսպ.` Isona i Conca Dellá), մունիցիպալիտետ Իսպանիայում` Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Պալյարս Խուսսա շրջանում։ Զբաղեցնում է 135.3 կմ2 տարածք։ Բնակչությունը՝ 1150 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Sitio web del Ayuntamiento de Isona i Conca Dellà
Información de la Generalitat de Catalunya Archived 2007-09-29 at the Wayback Machine.
Información del Instituto de Estadística de Cataluña Archived 2006-08-24 at the Wayback Machine.
Mapa de Isona i Conca Dellà en Google Maps
Օշան քաֆուրախոտի

Օշան քաֆուրախոտի (լատ.՝ Salsola camphorosma), թելուկազգիների ընտանիքի, օշան ցեղի բույս։


== Նկարագրություն ==
Թուփ է՝ 15-40 սմ բարձրությամբ, ճիպոտանման, ծուռումուռ, գետնին հպված ճյուղերով։ Տերևները մանր են, մախաթանման, 3-8 մմ երկարությամբ, մեծ մասամբ կոշտավուն, բթածայր, շեղված։ Ծաղիկները գտնվում են ծաղկակից տերևների ծոցերում, միայնակ են։ Ծաղկապատը թևիկների հետ միասին ունի 9-11 մմ երկարություն։ Թևիկները անցնում են մեկը մյուսի վրա, դեղին են կամ նարնջագույն, ավելի ուշ մուգ գունավորում են ստանում։ 3 թևերը ավելի խոշոր են, լայն-օվալաձև կամ երիկամաձև։


== Տարածվածություն ==
Տարածված է Հայաստանի հարավային շրջաններում, Նախիջևանում, Օրդուբադում։ Աճում է նախալեռնային գոտու քարքարոտ լանջերում։ Առանձնապես հետաքրքրություն չի ներկայացնում։ Կարելի է օգտագործել կիսաանապատային գոտու բնակավայրերի կանաչապատման նպատակով, երբ հողատարածությունները պիտանի չեն այլ տեսակների մշակության համար։


== Ծանոթագրություններ ==
Ալդեա դե Սան Միգել

Ալդեա դե Սան Միգել (իսպ․՝ Aldea de San Miguel)։ Մունիցիպալիտետ Իսպանիայում։ Մտնում է Վալադոլիդ պրովինցիայի Կաստիլիա և Լեոն ինքնավար համայնքի կազմի մեջ։ Տարածքը զբաղեցնում է 19,93 կմ²։ Բնակչությունը 216 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 28 կմ։


== Արտաքին հղումներ ==
Պաշտոնական կայք
Կամբեճան

Կամբեճան, Կամբիճան, Կամբեճ, Կապիճան, Կամբեխճան, Քամբեճան (հուն. Καμβυσηνη, արաբ. Qambĭrān), գավառ Անդրկուրյան կամ Խորին Հայքում, Կուր գետի և Կապ-կոհ լեռնագոտու միջև, Կամբեճ (Իորի) և Աղվան (Ալազան) գետերի ստորին հովտում։
Մ.թ.ա. II դ. սկզբից հայաբնակ Կամբեճան մտել է վերամիավորված Մեծ Հայքի պետության մեջ։ I դ. հույն պատմիչ և աշխարհագրագետ Ստրաբոնը Կամբեճանը անվանում է Հայոց ծայր հյուսիս և «ձնառատ» գավառ, որն արևմուտքից սահմանակից էր Վիրքին, արևելքից՝ Աղվանքին։ V դ. մտել է Աղվանից մարզպանության, իսկ V դ. վերջից՝ Հայոց Արևելից կողմանքում ստեղծված Առանշահիկ թագավորության մեջ։ Վաչագան Բարեպաշտ թագավորի օրոք (478-510) Կամբեճանում հիմնավորապես հաստատվել է քրիստոնեությունը, կարգվել «եպիսկոպոս և երիցունս և հայեցողս ի Կամբեճս»։ Այնուհետև Կամբեճանը մտել է Գարդմանքի Միհրանյանների իշխանության մեջ։ Արաբական տիրապետության ժամանակ (VIII -IX դդ.) Կամբեճանը միացած էր Կուրի աջափնյակի հայ իշխանություններին։ Խաչենի տեր Ատրներսեհի (Սահլի որդի) թոռ և Գրիգոր-Համամի որդի Ատրներսեհ Բ ժառանգական իրավունքով տիրել է նաև Կամբեճանին և հարակից հողերին։ 910 թվականին նրա հիմնած թագավորությունն ընդգրկել է բուն Կամբեճանը, վրացական Հերեթ երկրամասը (որի անունով կոչվել է թագավորությունը) և բուն Աղվանքի Շաքի նահանգը (որի անունով հաճախ կոչվել է թագավորությունն արաբական աղբյուրներում)։ 958 թվականին Անանիա Մոկացի կաթողիկոսի՝ Արցախում գումարած քաղկեդոնական ժողովին, որին ներկա էին Հայաստանի հյուսիսարևելյան նահանգների իշխաններն ու բարձրաստիճան հոգևորականները, մասնակցում էր նաև Ատրներսեհ Բ-ի որդին և հաջորդը՝ Կամբեճան-Հերեթի թագավոր Իշխանակը։ Իշխանակի մայր Դինարը Վրաց իշխանաց իշխան Գուրգենի քույրն էր, դավանանքով՝ քաղկեդոնական։ Նրա ջանքերով Կամբեճանի բնակչության զգալի մասը դարձավ քաղկեդոնական, որի հետևանքով այնտեղ աստիճանաբար ուժեղացավ վրացական կրոնական ու քաղաքական ազդեցությունը։ Այնուհանդերձ հետագա դարերում ևս Կամբեճան-Հերեթի վարչատնտեսական ու մշակութային կյանքում որոշիչ դեր են խաղացել հայերը, հատկապես ուշ միջնադարում, երբ Ուտիքից ու Արցախից հարյուրավոր հայ ընտանիքներ, թուրք, ցեղերի ճնշմամբ, հաստատվեցին այնտեղ։ Ենթադրվում է, որ Կամբեճան-Հերեթի թագավորանիստ կենտրոնը գտնվել է Ալազանի աջափնյակում։ Վրաց Հերակլ II թագավորը XVIII դ. Կամբեճանում կառուցել է Սիղնաղ բերդաքաղաքը, որի բնակիչները հիմնականում Խաչենից գաղթած հայերն էին։ Նրանք ունեին Սբ. Գևորգ և Սբ. Կարապետ եկեղեցիները։
(182) Էլզա

(182) Էլզա (անգլ.՝ Elsa), աստերոիդ աստերոիդների հիմնական գոտում։ Հայտնաբերվել է 1878 թվականի փետրվարի 7-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,41669 ա. մ., առավելագույնը մոտենում է 1,9662 ա. մ. հեռավորության վրա և հեռանում 2,8672 ա. մ., իսկ Երկրի ուղեծրին Էլզա աստերոիդը նվազագույնը մոտենում է 0,9789 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1372,24 երկրային օրվա ընթացքում, իր ուղեծրով շարժվելով միջինում 0,262345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(182) Էլզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոյյան տապան հուշարձան (Վեսպրեմ)

Անվան այլ կիրառումների համար տե՛ս՝ Նոյյան տապան (այլ կիրառումներ)Նոյյան տապան հուշարձան կամ Արարատ հուշարձան, հուշարձան Հունգարիայի Վեսպրեմ քաղաքի Արարատ պուրակում։


== Պատմություն ==
Նոյյան տապան Եվրոպայի մոնումենտալ հուշակոթողը գտնվում է Վեսպրեմ քաղաքի Արարատ պուրակում, որն ստեղծվել է 1997 թվականին Հայկական մշակութային հիմնադրամի հովանավորությամբ։ Վեսպրեմ քաղաքը կապված է քրիստոնյա հավատքին և համարվում է Հունգարիայի կրոնական կենտրոններից մեկը։ Վեսպրեմը եղել է հայկական մշակույթով հեղեղված քաղաք։ Հուշարձանը կանգնեցվել է հայ համայնքի ջանքերով՝ ի հիշատակ սրբազան Արարատ լեռան։


== Հեղինակ ==
Ճարտարապետ՝ Բենյու Պոգան Գաբոր (Benő Pogány Gábor)


== Պատկերասրահ ==

		


== Ծանոթագրություններ ==
Աբդուռահման (Ալեքսանդրապոլի գավառ)

Անվան այլ կիրառումների համար տե՛ս՝ Աբդուռահման (այլ կիրառումներ)Աբդուռահման, գյուղ Երևանի նահանգի Ալեքսանդրապոլի գավառում, այնուհետև Հայաստանի Անիի շրջանում։ Գտնվում էր Անի քաղաքի ավերակների դիմաց, Ախրուրյան գետի ձախ ափին։
XX դարի սկզբին ուներ 10 տուն քուրդ բնակիչ։ Բնակչության հիմնական զբաղմունքը անասնապահությունն էր։ 1986 թ.-ի դրությամբ գյուղը գոյություն չունի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Բեթի Քարթեր

Բեթի Քարթեր (իսկական անուն՝ Lillie Mae Jones մայիսի 16, 1929(1929-05-16) կամ մայիսի 16, 1930(1930-05-16), Ֆլինտ, Միչիգան, ԱՄՆ - սեպտեմբերի 26, 1998(1998-09-26), Բրուքլին, Նյու Յորք, Նյու Յորք, ԱՄՆ), ամերիկացի ջազ երգչուհի, հայտնի իր անսովոր ստեղծագործական մեկնաբանությամբ, տեխնիկական իմպրովիզացիաներով և վոկալային տվյալներով։ Ոմանք ճանաչել են նրան բոլոր ժամանակների ջազային երգչուհի։
Ծնվել է Միչիգան նահանգի Ֆլինտ քաղաքում, մեծացել է Դետրոյթում, որտեղ իր հայրը եկեղեցական երգչախմբի ղեկավարն էր։ Մանկության տարիներին եղել է շատ ինքնուրույն երեխա և հոգեպես օտարված իր ընտանիքից։ 15 տարեկանում Դետրոյիթի կոնսերվատորիայում սովորել է դաշնամուր նվագել, 16 տարեկանում՝ Դետրոյիթի ակումբներում սկսել է ջազ կատարել, 1946 թվականից, սկզբնապես վերցնելով Լորեն Քարթեր կեղծանունը, սկսել է հանդես գալ ակումբներում սևամորթների համար ամերիկյան Միջին Արևմուտքի տարբեր քաղաքներում։ 1948 թվականին միացել է Լայոնել Հեմպթոնի խմբին, բայց երկուսուկես տարի հետո վերջնական լքել է խումբը, այդ ընթացքում հասցրել է մի քանի անգամ դուրս գալ և վերադառնալ խումբ։ Մինչև 1950֊ական թվականների վերջը հանդես է եկել սոլո շրջագայություննեով՝ 1953 թվականին թողարկելով առաջին սոլո ալբոմը (չնայած երբեմն առաջին ալբոմ է կոչվում Out There֊ը, 1958 թվական), 1960-ական թվականների վերջում ձայնգրել է մի քանի երգեր՝ Ռեյ Չարլզի հետ համատեղ։
1963 թվականին ամուսնացել է և ժամանակավոր թողել բեմը, ունեցել է երկու երեխա, բայց, չցանկանալով ֆինանսական կախում ունենալ ամուսնուց, մի քանի տարի հետո ապահարզան է կնքել և 1969 թվականին վերադարձել բեմ, ստեղծել ոչ մեծ անսամբլ, 1971 թվականին ձայնագրել է առաջին ալբոմը՝ իր բուն պիտակի վրա, Bet-Car Productions։ 1970֊ական թվականների կեսերին և ամբողջ ԱՄՆ֊ում ակտիվ հադես է եկել շրջագայություններով։ Իր Look What I Got! ալբոմը 1988 թվականին Grammy մրցանակ է շահել։ Քարթերը իր համերգներին հաճախ է ներգրավել երիտասարդ մասնակիցների՝ ասելով, որ նրանցից կարելի է նոր գաղափարներ քաղել։ 1997 թվականին նա պարգևատրվել է Արվեստի ազգային մեդալով ԱՄՆ նախագահի կողմից։ Շարունակել է ելույթ ունենալ գրեթե մինչև մահ։
2016 թվականին Նյու Յորք Թայմս թերթը Բեթիին համեմատել է աֆրոամերիկյան երիտասարդ երգչուհի Ջազմեի Գորնի հետ։


== Ծանոթագրություն ==
Ռոդինսկի շրջան

Ռոդինսկի շրջան (ռուս.՝ Родинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ռոդինո։


== Աշխարհագրություն ==
Շրջանի տարածքի մակերեսը կազմում է 3118 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 20690 մարդ։ Բնակչության խտությունը կազմում էր 6,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սվետլովոդսկ

Սվետլովոդսկ (ուկրաիներեն՝ Світловодськ), քաղաք Ուկրաինայի Կիրովոգրադի մարզի Սվետլովոդսկի շրջանում, շրջկենտրոն։ Բնակավայրը նախկինում նաև անվանվել է Խրեստ։ Հիմնադրվել է 1961 թվականին։
2012 թվականի տվյալներով Սվետլովոդսկ քաղաքում բնակվում էր 54 426 մարդ։ Բնակավայրը զբաղեցնում է 85 կմ² տարածք։ Բնակչության խտությունը կազմում էր 552 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-06-30 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(8303) Միյաջի

(8303) Միյաջի (անգլ.՝ Miyaji), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 9-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,214352 ա. մ., առավելագույնը մոտենում է 2,059 ա. մ. հեռավորության վրա և հեռանում 2,3697 ա. մ.։ Արեգակի շուրջ մեկ ամբողջական պտույտ է կատարում 1203,56 երկրային օրվա ընթացքում, իր ուղեծրով շարժվելով միջինում 0,299112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8303) Միյաջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերանա

Մերանա (իտալերեն՝ Merana), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 182 մարդ (2008)։ Բնակչության խտությունը՝ 19 մարդ/կմ²։ Տարածքը կազմում է 9 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==
Բնակչության աճը։


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Ռուդնևո (գյուղ, Իզյումի շրջան)

Անվան այլ կիրառումների համար տե՛ս՝ ՌուդնևոՌուդնևո (ուկրաիներեն՝ Рудневе), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Ռուդնևո գյուղում բնակվում էր 16 մարդ։ Բնակավայրը զբաղեցնում է 0,08 կմ² տարածք։ Բնակչության խտությունը կազմում էր 200 մարդ/կմ²։


== Աշխարհագրական դիրքը ==
Ռուդնևո գյուղը գտնվում է Սևերսկի Դոնեց գետից 1 կմ հեռավորության վրա (ձախ ափ)։

վերևում 4 կմ հեռավորության վրա գտնվում է Իզյումսկոյե գյուղը (ոչ բնակելի),
7,5 կմ հեռավորության վրա - Իվանովկա գյուղ,
դիմացի ափին Վետրովկա գյուղն է (Բալակլեյսկի շրջան)։Գետն այս վայրում ոլորապտույտ է, ձևավորում է բազմաթիվ լճեր, գետաբերաններ և ճահճային լճեր, այդ թվում՝ Պոդխաթնոե, Պլոսկոե լիճը։
Գյուղը շրջապատված է սոճու ընդարձակ անտառով, ունի  Անտառային տնտեսություն։
Գյուղը անվանակոչվել է Ն. Ա. Ռուդնևի անունով, ով մահացել է Սպիտակ գվարդիայի հետ մարտերում ԿԴՀ-ի Ցարիցինի Կրասկոմի պաշտպանության, այնուհետև Կարմիր բանակի պաշտպանության ժամանակ և թաղվել Խարկովում 1919 թվականի հունվարին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1446) Սիլանպա

(1446) Սիլանպա (անգլ.՝ Sillanpaa), աստերոիդ աստերոիդների հիմնական գոտում։ Հայտնաբերվել է 1938 թվականի հունվարի 26-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,245591 ա. մ., առավելագույնը մոտենում է 2,0174 ա. մ. հեռավորության վրա և հեռանում 2,4738 ա. մ.։ Արեգակի շուրջ մեկ ամբողջական պտույտ է կատարում 1229,12 երկրային օրվա ընթացքում, իր ուղեծրով շարժվելով միջինում 0,292892 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1446) Սիլանպա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիներ (այլ կիրառումներ)

Մարիներ, կարող է վերաբերել՝

Մարիներ - ժողովուրդ
Մարիներ - Արեգակնային համակարգի մոլորակների (Վեներա, Մարս, Մերկուրի) և միջմոլորակային տարածության ուսումնասիրման համար նախատեսված ամերիկյան ավտոմատ միջմոլորակային կայանների և նրանց մշակման ու արձակման ծրագրերի անվանումը
Վիկտորիա (գետ)

Անվան այլ կիրառումների համար տե՛ս՝ Վիկտորիա (այլ կիրառումներ)Վիկտորիա (անգլ.՝ Victoria), գետ Ավստրալիայի հյուսիսում։ Երկարությունը 570 կմ է, ավազանը՝ 78 հզ․ կմ²։ Սկիզբ է առնում Քիմբեռլիի սարավանդից, առաջացնելով էստուար՝ թափվում է Տիմորի ծովը։ Ջրի միջին տարեկան ծախսը մոտ 140 մ³/վրկ է։ Վարարում է մուսսոնային անձրևների ժամանակ (դեկտեմբերից մարտ)։ Նավարկելի է գետաբերանից 150 կմ։
Դավուդան

Դավուդան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Չիֆլիկ գյուղաքաղաքից հյուսիս-արևելք։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գագիկ Հովումյան

Գագիկ Գեղամի Հովումյան (դեկտեմբերի 4, 1929(1929-12-04), Երևան, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ-մեխանիկոս։ Տեխնիկական գիտությունների դոկտոր (1985)։


== Կենսագրություն ==
1952 թվականին ավարտել է Երևանի պոլիտեխնիկական ինստիտուտը։ 1952-1955 թվականներին աշխատել է Նովոկրամատորսկի (Ուկրաինա) մեքենաշինական գործարանում, 1955 թվականից՝ Մոսկվայի Ծանր մեքենաշինության կենտրոնական ԳՀԻ-ում, 1964 թվականից եղել է լաբորատորիայի վարիչ։
Աշխատանքները վերաբերում են հանքարդյունահանող արդյունաբերության մեջ օգտագործվող խոշոր ատամնավոր փոխանցիչների և ռեդուկտորների տեխնոլոգիաների մշակմանն ու արտադրության յուրացմանը, գլոցման սարքավորումներին, նավերի և մայրուղային լոկոմոտիվների արագությունների փոխանցիչներին։
Մշակել է խոշորամոդուլ փոխանցիչների (այդ թվում՝ կոփածո ատամնաանիվներով) սայրային մշակման արտադրողականության և ճշգրտության բարձրացման տեսության հիմունքները։
Համահեղինակ է ատամնաֆրեզման տեղեկատուների։


== Երկեր ==
Производство крупных зубчатых передач. Киев, 1961 (համահեղինակ).
Повышение производительности качества чистового зубонарезания, М., 1979.


== Ծանոթագրություններ ==


== Արտաքին հղումներ ==
Патенты автора ОВУМЯН ГАГИК ГЕГАМОВИЧ
Արցախի օդային փառատոն

Արցախի օդային փառատոն (անգլ.՝ Air Fest in Artsakh), անց է կացվում Արցախում 2017 թվականի հունիսի 17-ից։ Նախագիծն առաջին անգամ իրականացվել է Արցախի էկոնոմիկայի նախարարության և «Յելլ Էքստրիմ պարկ» ընկերության տնօրեն, պարկի համահիմնադիր՝ Տիգրան Չիբուխչյանի կողմից։


== 2017 ==
2017 թվականին փառատոնը կազմակերպվել է Արցախի թեթև ավիացիայի օդանավակայանի տարածքում։ Փառատոնի ընթացքում օդ են բարձրացել Արցախի թեթև ավիացիայի երկտեղանի ինքնաթիռը, օդապարիկ, պարատրայկ։

Միջոցառմանը մասնակցել են ինչպես արցախցիներ, այնպես էլ Հայաստանից և արտասահմանից ժամանած հյուրեր։ Փառատոնի տարածքում տարբեր տաղավարներ և տոնական հետաքրքիր ծրագիր էր կազմակերպվել հյուրերի հետաքրքիր ժամանցը կազմակերպելու համար։ Միջոցառման համերգային մասում հանդես են եկել «Շուշվա բենդ», Նեմրա ռոք խմբերը և հայտնի «DJ»-ներ։


== 2018 ==
2018 թվականի հունիսի 16-ին, Ստեփանակերտի օդանավակայանում երկրորդ անգամ կայացել է «Արցախ էյր ֆեստ» («Artshakh Air Fest»): Այս տարի նույնպես այն կազմակերպվել է «Յելլ Էքստրիմ Պարկ» («Yell Extreme Park») ընկերության, ԱՀ էկոնոմիկայի և արտադրական ենթակառուցվածքների, մշակույթի, երիտասարդության հարցերի և զբոսաշրջության նախարարությունների, «Սքայ Քլաբ-Պարագլայդինգ ին Արմենիա»-ի («Paragliding in Armenia - SKY CLUB») և «Սքայբոլ»-ի («Skyball») համատեղ ջանքերով, չնայած եղանակային անբարենպաստ պայմաններին այն կայացել է։ Օդային փառատոնի ընթացքում հանդիսատեսը հնարավորություն ունեցավ դիտելու օդապարիկների և ինքնաթիռների շոուն, ինչպես նաև վայելելու  տոնական համերգը, որի ընթացքում ելույթ ունեցան Գոռ Սուջյանը, Նեմրա ռոք խումբը, Շուշվա բենդը, «Միքայել Ոսկանյան և ընկերներ» խումբը, որին հաջորդել է փարթին՝ DJ Գուեվոյի մասնակցությամբ։ Փառատոնի ընթացքում կազմակերպիչները հանդես են եկել նաև մամուլի ասուլիսով, որին ելույթ են ունեցել ԱՀ էկոնոմիկայի և արտադրական ենթակառուցվածքների նախարար Լևոն Գրիգորյանը և Արցախի մշակույթի, երիտասարդության հարցերի և զբոսաշրջության նախարարության զբոսաշրջության վարչության պետ Արտակ Գրիգորյանը։ Փառատոնի ընթացքում գործում էին տարբեր տաղավարներ, ինչպես նաև փոքրիկ սևճարան՝ ամեն ինչ մարդկանց հանգիստը լիարժեք կազմակերպելու համար։


== 2019 ==
Այս տարի Artsakh Airfest 2019-ը Ստեփանակերտի օդանավակայանի երկինքը կգունավորի օգոստոսի 24-ին։ Փառատոնը կմեկնարկի ժանը 14։00-ին։
Միջոցառումներ՝ 

6-ից ավելի ինքնաթիռների մասնակցությամբ օդային շոու ծրագիր (2 հատ ՅԱԿ-52 ինքնաթիռ, 1 հատ LK-39 ինքնաթիռ, 1 հատ ՄԻ-8 ուղղաթիռ, Ստեփանակերտի հայտնի փոքր ինքնաթիռ)
Հայտնի DJ-ների և նվագախմբերի կատարումներ (DJ Güevo, Արատտա բենդ, Շուշվա բենդ)
Օդապարիկով, ինքնաթիռով, պարապլանով թռիչքներԿազմակերպիչներ՝ 

Yell Extreme Park
Sky Club-Paragliding in Armenia
Skyball
Արցախի էկոնոմիկայի և ենթակառուցվածքների նախարարություն


== Ծանոթագրություններ ==
580

580 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 580 թվականն է, 
VI դարի 80-րդ տարին։


== Դեպքեր ==


== Ծնունդներ ==


== Մահեր ==
Բոզլիի ջրամբար

Բոզլիի ջրամբար (անգլ.՝ Bosley Reservoir), լճային տիպի ջրամբար Մեծ Բրիտանիայի Չեշիրի երկրամասի Մեքլսֆիլդ շրջանում։ Սպասարկում է Մեքլսֆիլդի ջրանցքային համակարգը։ Ջրամբարի համար ջրի աղբյուր են հանդիսանում շրջապատող սարավանդերից, մասնավորապես 313 մ բարձրությամբ Բոզլիի բլրակից բխող առվակները։
Ջրամբարը կառուցված է Բոզլիի վտակի հովտում։ Վտակի հոսքն հաստատուն պահելու նպատակով ջրամբարից կանոնավոր կերպով ջուր է բաց թողնվում։ Ջրի արտահոսքը սնուցում է թե՛ վտակը և թե՛ ջրամբարով անցնող 3,2-կիլոմետրրանոց սնող ջրանցքը։
1959 թվականին ջրամբարի ծավալը կազմել է 1670 մ3, սակայն անվտանգության տեսչական ստուգումից հետո որոշում է կայացվում ջրի մակարդակն իջեցնել 2,1 մետրով։


== Ծանոթագրություններ ==
Բելայա Բալկա (Դոնսկոյե գյուղական համայնք)

Անվան այլ կիրառումների համար տե՛ս՝ Բելայա Բալկա (այլ կիրառումներ)Բելայա Բալկա (ռուս.՝ Белая Балка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Դոնսկոյի գյուղական համայնքի կազմի մեջ։
Բրեքսթոն շրջան (Արևմտյան Վիրջինիա)

Բրեքսթոն շրջան (անգլ.՝ Braxton County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 331 կմ² է, բնակչությունը՝ 14, 523 մարդ (2010 թ. տվյալներով)։ Շրջկենտրոնն է Սաթոն բնակավայրը։ Կազմավորվել է 1836 թ.։


== Ծանոթագրություններ ==
Հարավային ձուկ

Հարավային ձուկ (լատ. Pisces Austrinus), համաստեղություն երկնքի հարավային կիսագնդում։ Գտնվում է Կռունկ, Մանրադիտակ, Այծեղջյուր, Զրհոս քանդակագործ համաստեղությունների միջև։ Ամենապայծառ աստղը՝ Ֆոմալհաուտը (a Հարավային ձկան), առաջին աստղային մեծության է, միջին լայնություններից երևում է ամռանն ու աշնանը։ Հարավային շետլանդական կղզիներ (South Shetland Islands), հրաբխային լեռնային կղզիների խումբ Ատլանտյան, Դրեյկի նեղուցում։ Բաղկացած են 11 մեծ և բազմաթիվ մանր կղզիներից։ Տարածությունը մոտ 4300 կմ² է, բարձրությունը՝ մինչև 2300 մ։ Ծածկված են ձյունով և սառույցով։ Կղզիներում մշտական գործում են մի քանի գիտական կայաններ։ Փոկերի և ծովառյուծների մակաղատեղի է։
Մագելանի Փոքր Ամպ

Մագելանի Փոքր Ամպ (ՄՓԱ, SMC) գաճաճ գալակտիկա, Ծիր Կաթինի արբանյակը։ Հանդիսանում է անկանոն գալակտիկա, աստղագետները ենթադրում են, որ առաջ այն եղել է ձողիկով պարուրաձև գալակտիկա, սակայն Ծիր Կաթինի ազդեցության տակ ցրվել է և կորցրել ձևը։  Գտնվում է մոտ 60 կիլոպարսեկ հեռավորության վրա Տուկան համաստեղությունում և ունի 3° չափերով թույլ լուսարձակող ամպի տեսք։ Պարունակում է 1,5 միլիարդ աստղեր։ Մագելանի Փոքր Ամպը և Մագելանի Մեծ Ամպը շրջապատված են չեզոք ջրածնից կազմված ընդհանուր թաղանթով, որը անվանում են Մագելանի համակարգ։
Մագելանի Փոքր Ամպը անվանվել է ի պատիվ պորտուգալացի ծովագնաց Ֆեռնան Մագելանի, որը դիտել է այս գալակտիկան 1519 թվականին շուրջերկյա ճանապարհորդության ժամանակ։ 
Ռուսաստանի, ինչպես նաև համարյա ամբողջ Հյուսիսային կիսագնդի տարածքում Մագելանի Փոքր Ամպը չի երևում։
Համաձայն 2014 թվականի սեպտեմբերին հրատարակվաղ տվյալերի՝ ըստ մոդելներից մեկի, Ծիր Կաթինը 4 միլիարդ տարի հետո կկլանի Մագելանի Մեծ և Փոքր Ամպերը, իսկ 5 միլիարդ տարի հետո ինքը կկլանվի Անդրոմեդայի միգամածության կողմից։
Մագելանի Փոքր Ամպում է գտնվում փախչող գերարագ աստղը, որը պատկանում է J01020100-7122208 դեղին գերհսկաների դասին։


== Գեղարվեստական գրականություն ==
Էդմոնդ Համիլտոնի «Աստղային թագավորները» (1949) և «Վերադարձ աստղերին» (1970) վեպերում հիշատակվում է Հ’հառներ գերտելեպատների շատ ագրեսիվ ռասան, Մագելանի Փոքր Ամպի (բնիկների լեզվով՝ Ամամբարանի) բնակիչները, որոնք երկու անգամ փորձ են կատարել գրավել մեր Գալակտիկան, սակայն կանգնեցվել են Երկրի բնակչության կողմից։ Վերջիններս կիրառել են գերզենք, որը ի վիճակի է ոչնչացնել նույնիսկ տարածությունը։ Սերգեյ Սուխինովի «Աստղային գայլը» վեպերի շարքում (1998-2006), որը գրվել է Համիլտոնի ստեղծագործությունների մոտիվներով, նկարագրված է մեր Գալակտիկայի բնակիչների և Հ’հառների (Երրորդ ուժի)  հակամարտության պատմության շարունակությունը, չնայած Համիլտոնի մոտ «Աստղային թագավորները» և «Աստղային գայլը» շարքը ոչ մի կապ չունեն։
Կուրտ Վոնեգութի բոլոր ֆանտաստիկ վեպերում, նույնիսկ եթե գործողությունները տեղի են ունենում Երկրի վրա և կապ չունեն տիեզերքի հետ, անպայման հիշատկվում է Տրալֆամադոր մոլորակը, որը գտնվում է Մագելանի Փոքր Ամպում։ Այն միտքը, որ Երկրի վրա տեղի ունեցող բոլոր իրադարձությունները այսպես թե այնպես կախված են Տրալֆամադորի բնակիչների կամքից, կարմիր գծով անցնում է Վոնեգութի ամբողջ ֆանտաստիկայի միջով։ Ստանիսլավ Լեմը իր «Մագելանի Ամպը» վեպում հիշատակում է այս գալակտիկան։


== Ծանոթագրություններ ==